
ΝΟΜΟΣ ΒΟΙΩΤΙΑΣ 
ΔΗΜΟΣ ΑΛΙΑΡΤΟΥ – ΘΕΣΠΙΕΩΝ                                                                 	                                                                                                                Αλίαρτος, 09-10-2026

                                                     ΔΕΛΤΙΟ ΤΥΠΟΥ 
Έξι (6) εκατ. ευρώ για το αντιπλημμυρικό έργο στον Συνοικισμό Ευρυτάνων Αλιάρτου.

 
Ο Δήμος Αλιάρτου -Θεσπιέων ανακοινώνει την εξασφάλιση χρηματοδότησης ενός κρίσιμου έργου αντιπλημμυρικής προστασίας στην περιοχή του Συνοικισμού των Ευρυτάνων στην Αλίαρτο,  ύψους 6.100.000,00  ευρώ. 

Το συγκεκριμένο έργο έρχεται να απαντήσει στο διαχρονικό αίτημα των κατοίκων της περιοχής και να αποτελέσει μία ολιστική παρέμβαση θωράκισης και ενίσχυσης της ασφάλειας των κατοίκων της Αλιάρτου καθώς θα αποτελέσει τη συνέχεια ενός ακόμη αντιπλημμυρικού έργου, στον ποταμό Λόφη προϋπολογισμού 5,5 εκατ. ευρώ, το οποίο βρίσκεται ήδη στο στάδιο της ανάδειξης αναδόχου για να ξεκινήσουν οι εργασίες κατασκευής και το οποίο  χρηματοδότησε η περιφέρεια Στερεάς Ελλάδος τον Δεκέμβριο του 2025.

Η εξασφάλιση της νεότερης χρηματοδότησης αποτελεί το αποτέλεσμα μιας συστηματικής και επίμονης προσπάθειας του Δήμου και των υπηρεσιών του. 

 Ο Δήμαρχος Γιώργος Αραπίτσας έκανε την ακόλουθη δήλωση:  

«Ο Δήμος συνεχίζει να διεκδικεί και να αξιοποιεί κάθε διαθέσιμη χρηματοδοτική δυνατότητα, προκειμένου να υλοποιούνται έργα με ουσιαστικό και μακροπρόθεσμο όφελος για την τοπική κοινωνία. Έργα προστασίας και ασφάλειας για τους πολίτες.»

